16 ára gamli Youri hevur búð í Cité Gagarine alt sítt lív-ein gamal og slitin íbúðarbygningur í útkantinum av París. Frá íbúð sínari droymir Youri um at gerast astronautur, júst sum Yuri Gagarin, ið var fyrsti maður í rúmdini og hann, sum leggur navn til íbúðarbygningin. Tá ætlanir um at ríva niður Cité Gagarine gerast veruleiki, eru Youri og vinir hansara Diana og Houssam skjótir at gera mótstøðu. Teirra ætlan er greið: at bjarga Cité Gagarine, og broyta bygningin til persónliga "rúmdarfarið" hjá Youri-áðrenn tað hvørvur í tíð og stað í allar ævir. Ein filmur reivaður í yndisligari gandakendari realismu um ein drong við stórum dreymum, sum stríðist fyri at bjarga heimi sínum.